Kotel'niki

Kotel'niki () om Venäman lidn da lidnümbrik Moskvan agjan keskuzpalan suvipäivnouzmas. Se om Moskvan suvipäivnouzmaine ezilidn.

 Istorii 
Eländpunkt mainitaškanzihe 17. voz'sadaspäi kuti Kotel'nikovo-külä, žilo 18. voz'sadaspäi. Aigan mändes nimitihe nügüdläižikš, nimituz om anttud alangoikahan (penidenke «katl'usidenke» i soidenke) rel'jefan mödhe. Kätihe Kotel'niki-radnikžiloks vl 1938. Mülüi Lübercin rajonha, kaks' tegint radoi: silikatižen savičun i raudbetontegesiden. Lidnanvuitte žilo sai lidnan statusad vl 2004, om erigoittud lidnümbrikoks vspäi 2005.

Kotel'niki šingotase sauvondmaterialiden pästandal (Lübercin küllästamižfabrik letken löudmižsijanno, asfal'betontegim, metalližed konstrukcijad, betontegesed), lämuzladimiden tegimel, mineraližiden heretusiden edheotandal, Belaja Dača-agrofirmal sömedheotandanke («Vauged kezakülä», maplodud i salatad), mugažo kouroiden tegim radab.

 Geografijan andmused 
Lidn sijadase Moskv-jogen hural randpolel, 140 m ü.m.t. keskmäižel korktusel. Kahten puišton palad oma lidnas: Kuz'minki-usadiban lodehes i Tomilinon suves uitoidenke.

Röunatab Moskvanke päivlaskmas (Moskvan rengazavtote) i pohjoižes. Toižed lähembaižed lidnad oma Dzeržinskii ani suvhe i suvipäivlaskmha, Lüberci (passažirine raudtestancii) ani pohjoižpäivnouzmha.

«Ural»-manten «Moskv — Räzan'»-keskust (M5-trass) om lidnan pohjoižpäivnouzmaižeks röunaks. Janičkino-raudtestancii () radab lidnas vspäi 1940 «Lüberci — Dzeržinskii»-raudtesarakol, se om vaiše jüguiden täht, specializacii — kivivoin valund. «Kotel'niki»-metrostancijan üks' lähtendoišpäi om lidnan pohjoižröunal.

 Tobmuz 
Kotel'niki om lidnümbrikon üks'jäižeks eländpunktaks.

Edeline lidnümbrikon pämez' (Administracijan pämez') om Andrei Bulgakov (kezaku 2018 — sulaku 2020). Deputatoiden Nevondkundan ezimez' om Anatolii Bondarenko vn 2017 sulakuspäi.

 Eläjad 
Vl 1939 žilon ristitišt oli 6 591 eläjad, vl 1959 — 13 792 eläjad. Vn 2010 Venäman rahvahanlugemižen mödhe lidnan eläjiden lugu oli 32 338 ristutud, vn 2021 — 63 728 ristitud. Kaik 44 353 eläjad oli lidnas vl 2017. Kaikiš suremb lidnan ristitišt om nügüd'.

Rahvahad (ozutadud rahvahudenke vl 2010): venälaižed — 79,5 %, armenijalaižed — 4,6 %, uzbekad — 2,0 %, ukrainalaižed — 1,9 %, totarlaižed — 1,6 %, azerbaidžanlaižed — 1,4 %, tadžikalaižed — 1,1 %, čuvašalaižed — 1,0 %, vjetnamalaižed — 1,0 %, toižed rahvahad — 5,9 %.

Ortodoksižen hristanuskondan kaks' jumalanpertidKotel'nikin pühäpertid sobory.ru-saital.  oma saudud lidnas.

 Openduz 
Lapsiden opendusen aluzkundad oma seičeme nimitadud päivkodid, koume keskškolad (nomer 1, 2, 3), čomamahtoiden škol V.K. Andrejevan nimed.

Ende Valdkundaližen «Dubn»-universitetan filial«Dubn»-universitetan Kotel'nikin filialan sait (un-fkt.nethouse.ru).   oli lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnümbrikon tobmuden aluzkundoiden oficialine sait (kotelniki.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Moskvan agjan lidnad
Kategorii:Moskvan agjan lidnümbrikod